Sigurd

Sigurd er et mannsnavn med opprinnelse i det norrøne navnet Sigurðr som betyr «seier» og «vokter».

Utbredelse
Sigvarðr og Sigurðr er kjent brukt i syv runeinnskrifter fra vikingtiden, så navnet var kjent, men ikke blant de mest brukte på den tiden. Sigurd var et svært vanlig navn i Norge i middelalderen. Over 580 forskjellige personer med navnet er nevnt i Regesta Norvegica. Navnet var fortsatt svært vanlig på rundt år 1500<, men ble så mindre brukt til det igjen ble populært i perioden ca. 1885–1915, da spesielt i Telemark og Agder. Sigurður var det tredje vanligste navnet på Island på midten av 1800-tallet, og har vært populært på hele 1900-tallet.

I Danmark var Sigurd mest populært på begynnelsen av 1900-tallet og igjen fra 1985, spesielt på Fyn og i Vestjylland. I Sverige var navnet mest populært i 1910- og 1920-årene.

Sigurd er i dag et vanlig navn i befolkningen i Norge. Navnet Sigurður er mye brukt på Island.

|}

Kjente personer med navnet 
Personene i listen er ordnet kronologisk etter fødselsår.
 Sigurd Haraldsson Rise (død ca. 950) Sønn av Harald Hårfagre.
 Sigurd jarl (født ca. 890, død 962) Ladejarl og far til Håkon jarl, norsk konge 970-995.
 Sigurd Sleva (død 964), sønn av Eirik Blodøks.
 Sigurd Syr (død ca. 1018) Harald Hardrådes far.
 Sigurd Ullstreng (død ca. 1100), lendmann hos kong Magnus Berrføtt.
 Sigurd Jorsalfare (1090–1130), konge i Norge 1103-1130.
 Sigurd Slembe (født ca. 1100, død 1139) var en norsk tronkrever i borgerkrigstiden.
 Sigurd Munn (født 1133, død 1155) var sønn av kong Harald Gille. Kong Sverre regnet ham som sin far.
 Sigurd Markusfostre (død 1163) var en norsk tronkrever i borgerkrigstiden.
 Sigurd Hallvardsson (død 1163) var hærfører for kong Håkon Herdebrei og tronkreveren Sigurd Markusfostre.
 Sigurd Magnusson (død 1194), tronkrever, sønn av Magnus Erlingsson.
 Sigurd Jarlsson (død ca. 1203), baglerhøvding, sønn av Erling Skakke, halvbror av kong Magnus Erlingsson.
 Sigurd Havtoresson (ca. 1315–1390) norsk ridder og riksråd.
 Sigurd Jonsson (ca. 1390–1452), norsk ridder og riksråd.
 Sigurður Guðmundsson (1833–1874), islandsk maler.
 Sigurd Mathisen (1884–1919), norsk skøyteløper.
 Sigurd Ibsen (1859–1930), norsk statsminister og sønn av Henrik Ibsen.
 Sigurd Islandsmoen (1881–1964), norsk komponist.
 Sigurd Lewerentz (1885–1975), svensk arkitekt.
 Sigurd Hoel (1890–1960), norsk forfatter.
 Sigurd Christiansen (1891–1947), norsk forfatter.
 Sigurd Moen (1897–1967), norsk skøyteløper.
 Sigurd F. Olson (1899–1982), amerikansk forfatter og miljøforkjemper.
 Sigurd Berge (1929–2002), norsk komponist.
 Sigurd Osberg (1933–), norsk biskop.
 Sigurd Allern (1946–), norsk politiker og medieviter.
 Sigurd Frisvold (1947–2022), Norges forsvarssjef 1999–2005.
 Sigurd Klomsæt (1953–), norsk advokat.
 Sigurd Køhn (1959–2004), norsk jazzsaksofonist.
 Sigurd Jonny «Sig» Hansen (1966–), norsk-amerikansk fisker.
 Sigurd Sollien (1966–), norsk programleder.
 Sigurd Rushfeldt (1972–), norsk fotballspiller.
 Sigurd «Satyr» Wongraven (1975–), norsk musiker.
 Sigurd Sele (1976–), norsk musiker og skuespiller.
 Sigurður Ari Stefánsson (1982–), islandsk håndballspiller.

Annen bruk av navnet 
 Sigurd Drakedreper, norsk film fra 1989

Referanser

Eksterne lenker 
 

Mannsnavn